projecte-aina/catalan_government_crawling huggingface dataset:
El pla de continuïtat empresarial té l'objectiu de crear un mercat més eficaç per a la transmissió d'empreses.
El programa del pla de continuïtat facilita l'acompanyament en el procés de transmissió del negoci entre els empresaris que desitgen concloure la seva activitat i els que estan disposats a seguir impulsant-la.
El programa, promogut la Generalitat en col·laboració amb el Consell Superior de Cambres de Comerç, Indústria i Navegació, s'adreça a petits i mitjans empresaris que vulguin transmetre la seva empresa i als emprenedors que vulguin iniciar una activitat empresarial.
Per tal de facilitar la transmissió empresarial, el programa disposa de les següents eines:
Pel que fa a les fases del programa, es divideixen en quatre etapes que compten amb l'acompanyament dels tècnics del programa de continuïtat empresarial:
El nom de la societat, el nom comercial i la marca són tres aspectes diferents vinculats a la denominació de l'empresa i els seus productes i serveis:
L'elecció d'un bon nom comercial per a la vostra empresa és una decisió important, tot i que s'acostuma a deixar en un segon terme a causa del gran volum de feina i les nombroses decisions que cal prendre en el procés de creació d'una nova empresa.
Amb tot, cal que tinguem present que el nom és el primer element de comunicació amb els nostres clients i possibles socis empresarials.
L'empresa, les persones que hi treballen i la seva estratègia comercial poden variar, però la marca és allò que preval i la identifica al llarg de la seva vida.
Per tal de treure el màxim partit al procés de materialització visual de la personalitat del nostre projecte podem tenir en compte els consells següents:
El nom mercantil ha de ser únic perquè identifica la societat, igual que el seu CIF.
Com a pas previ a la constitució de la societat davant un notari, cal que disposeu de la certificació negativa del nom.
Per obtenir-la, heu de presentar tres opcions possibles de nom davant el corresponent registre mercantil, que emetrà el certificat amb el qual podreu constituir la societat.
El nom comercial és un signe que permet identificar els serveis prestats per una empresa.
Pot coincidir i també pot ser diferent del nom registrat de la societat mercantil.
Actualment, només determinades activitats, com les agències de viatges, estan obligades a registrar el nom comercial que, en la pràctica, és indistingible de la marca de serveis.
La marca pot ser de productes o de serveis, i es fa servir per garantir a l'empresa que el registra el dret d'ús exclusiu de la identificació i impedir, alhora, que tercers s'identifiquin o comercialitzin productes amb el mateix nom o un de similar que s'hi pugui confondre.
La capitalització de la prestació d'atur és una mesura per fomentar i facilitar iniciatives d'ocupació autònoma.
Consisteix a abonar la prestació d'atur de nivell contributiu als beneficiaris que tinguin la intenció d'iniciar una nova activitat com a treballadors autònoms, que vulguin constituir una cooperativa, o que s'incorporin, de manera estable, com a socis treballadors de cooperatives o de societats laborals.
Per a informar-vos, lliurar la sol·licitud i iniciar el tràmit de capitalització de l'atur, us heu d'adreçar a la xarxa d'oficines del Servei d'Ocupació de Catalunya.
Per poder capitalitzar la prestació de l'atur, s'heu de complir les condicions següents:
Quina quantitat podeu capitalitzar?
S'abonarà com a pagament únic la quantitat indicada amb càrrec a la prestació contributiva pendent de percebre, calculada en dies complets, a la qual s'aplicarà l'import relatiu a l'interès legal del diner fins al 31 de desembre.
D'altra banda, si no capitalitzeu tota la prestació en la modalitat d'abonament en un sol pagament, en el moment de presentar la sol·licitud podeu sol·licitar que us abonin l'import de la prestació d'atur de nivell contributiu restant per subvencionar la cotització a la Seguretat Social per l'activitat que inicieu.
La quantitat de la subvenció serà fixa i equivaldrà a l'import de l'aportació íntegra del treballador a la Seguretat Social al començament de l'activitat subvencionada, calculada en dies complets de prestació.
No es pot aplicar cap descompte en concepte d'interès legal del diner sobre l'import de la subvenció de quotes.
El dret a la subvenció de quotes és vigent fins que exhauriu la quantitat de la prestació d'atur, sempre que continueu duent a terme l'activitat.
Us podeu acollir a les següents modalitats de capitalització:
Podeu presentar la sol·licitud de pagament únic juntament amb la sol·licitud de la prestació contributiva per desocupació o en qualsevol altre moment, sempre que tingueu pendents de percebre tres o més mensualitats i no hagueu iniciat l'activitat
Les persones beneficiàries de la capitalització de la prestació d'atur han de realitzar els següents tràmits i accions:
Les dades obertes són el conjunt de dades generades o recopilades per les administracions públiques que es posen a disposició de la ciutadania i de les empreses per tal que les puguin utilitzar lliurement i donar així compliment al principi de transparència i de control de l'activitat pública.
La seva explotació pot convertir-se en una oportunitat de negoci i benefici per a les empreses, especialment, per a les pimes.
L'aprofitament de totes les potencialitats d'un producte o servei passa per conèixer les oportunitats que ofereix el mercat.
En aquest sentit, us oferim un cercador d'oportunitats de negoci amb l'opció de trobar ofertes per país, per sector i per tecnologia.
D'altra banda, les empreses dedicades a les noves tecnologies compten amb els seus propis recursos, com la Fundació i2CAT, una iniciativa dels sectors públic i empresarial per a impulsar el desenvolupament tecnològic.
Aquest projecte ha participat en la fundació de la Xarxa Europa de Living Labs, l'organització que promou aquests models d'innovació oberta a Europa i el món.
Al catàleg de dades obertes de la Generalitat trobareu conjunts de dades de diferents àmbits temàtics (geogràfiques, meteorològiques, estadístiques, econòmiques, turístiques, de mobilitat, entre d'altres) i en diferents tipologies de format (ex. CSV/TSV, JSON, RDF-XML o RSS).
Podreu realitzar cerques per Etiquetes (ex. Empresa), Categories (ex. Economia) o Tipus d'Actor (ex. Administració pública).
Podeu crear visualitzacions i gràfics de les dades i el seu tractament pot ser d'especial interès per construir aplicacions, fer estudis de mercat o conèixer quines són les necessitats actuals de les administracions o futurs clients.
Identificant potencials oportunitats de mercat pels vostres productes i serveis podreu orientar les vostres iniciatives d'una forma més eficient.
El recomanador s'alimenta de les oportunitats de negoci que ACCIÓ detecta a les principals capitals econòmiques i empresarials de tot el món.
L'Administració i el sector empresarial han creat el centre de recerca i innovació Fundació i2CAT, que centra la seva activitat a promoure i fomentar el desenvolupament tecnològic i la recerca avançada en l'àmbit de les xarxes, a més de la generació de plataformes i l'impuls de la col·laboració entre entitats i institucions.
El màrqueting fa referència al procés de planificació d'un producte o servei i tot allò relacionat amb els factors que n'afavoreixen la penetració i la consolidació en un mercat, així com les eines per millorar l'estratègia i el model de negoci i les idees per optimitzar les vendes i treure profit de les oportunitats d'internet i les xarxes socials.
Tots aquests aspectes han de quedar recollits en el pla de màrqueting.
El pla de màrqueting fa una descripció inicial de la situació de l'organització, i s'amplia amb l'anàlisi de la situació i la incorporació dels objectius, estratègies i accions que ha de complir i aplicar l'empresa.
Així, el pla es converteix en una guia a llarg termini que marca un camí dissenyat per tot l'equip humà que forma part del projecte empresarial, alhora que ajuda a prevenir possibles imprevistos i errors.
Per tot això, es recomana que totes les empreses comptin amb aquest document fonamental per al creixement i consolidació dels seus productes i serveis.
D'entrada, cal que el pla de màrqueting analitzi l'entorn de l'empresa i el producte:
Pel que fa a les polítiques de màrqueting, el pla ha de poder satisfer les demandes d'informació següents:
Els aspectes clau del pla de màrqueting estan coberts si és capaç de donar resposta a les preguntes següents:
Identificació, definició i justificació de les necessitats que satisfarà el producte o servei
Descripció i utilitat del producte o servei
Estudi dels clients potencials i de la competència, fent especial èmfasi en:
Quant als clients potencials, serà necessari definir-los de la forma més precisa possible, així com explicitar-ne el seu perfil tot responent els següents punts:
Pel que fa a la competència, el pla de màrqueting ha de descriure els aspectes més rellevants que defineixen els competidors directes, tot establint una comparació amb la nostra empresa i destacant si està en una situació de fortalesa o de feblesa respecte a aquesta.
Si es tracta d'un producte o servei nou podrà resultar difícil, i de vegades impossible, determinar moltes de les qüestions anteriors, com el volum del mercat o l'estructura de la competència.
Per la seva banda, en el cas de les microempreses, el volum del mercat o la quota de participació estimada, poden ser variables irrellevants en aquesta primera etapa.
El pla de màrqueting ha de definir el producte o servei que s'ha de comercialitzar de forma precisa i en compararà les característiques amb els productes i serveis oferts per la competència:
El pla de màrqueting ha de descriure els mitjans de comunicació particular i les accions a través de les quals es donarà a conèixer el nostre producte o servei més adients per a cada cas.
El pla de màrqueting ha d'especificar:
El pla de màrqueting ha de detallar:
El pla de màrqueting ha de definir:
En aquest apartat us oferim informació sobre formació presencial i en línia, a més de l'accés a l'Aula Virtual, l'oferta de formació en línia per a empreses i professionals de Canal Empresa.
Pel que fa a l'apartat de formació presencial, hi trobareu un recull d'enllaços a recursos, agendes d'activitats formatives, material de difusió i assessorament per a empreses i professionals que ofereixen l'Administració, les Cambres de Comerç, la patronal i els sindicats.
Oferta de formació en línia per a empreses i professionals
Certificació acreditativa de la competència digital.
Inscripció d'aspirants i de centres col·laboradors
Recull d'activitats formatives presencials per a empreses i professionals
La relació entre l'empresa i els treballadors es basa en el contracte de treball.
Per tal d'aclarir tots els aspectes que s'hi vinculen, us oferim informació sobre tot el procés d'entrada, permanència i sortida d'un nou treballador a la vostra organització: des de la redacció de l'oferta de treball i la selecció dels candidats, fins les condicions i característiques dels acomiadaments individuals i col·lectius.
Les dificultats econòmiques o tècniques de les empreses, així com el seu tancament, poden implicar l'extinció dels contractes de treball dels seus treballadors.
En aquest apartat us oferim tota la informació relacionada amb els acomiadaments individuals de personal, amb el procés de presentació dels expedients de regulació d'ocupació (ERO).
També us informem de la conciliació, que és el tràmit previ a la presentació d'una demanda al jutjat social contra un acomiadament o contra els canvis substancials en les condicions de treball.
L'eina Treball per ocupacions ajuda a prendre decisions sobre l'orientació professional de les persones alhora que ajuda a les organitzacions d'aquest àmbit.
Informa sobre la contractació, la seva qualitat i la demanda actual d'ocupació.
Podreu elaborar un índex amb la situació de cada ocupació en el mercat laboral ordenant-les, de millor a pitjor posicionades, o bé, fer consultes sobre una professió concreta a Quina ocupació t'interessa?
Des de l'elecció del moment adequat per a contractar, fins els tràmits, i els ajuts i subvencions a la contractació als quals us podeu acollir, passant per consells en el procés de selecció de personal, tot això forma part del procés de contractació de treballadors.
La formació professional per a l'ocupació està adreçada a tots els treballadors i té com a objectiu la seva qualificació, reconversió o perfeccionament a través d'una formació de qualitat.
Inclou mesures paral·leles de foment de l'ocupació.
Tota la informació relacionada amb les infraccions i sancions que poden cometre les empreses i els treballadors.
Us oferim la relació de les possibles infraccions que contempla la normativa, així com els detalls del procediment sancionador i el tràmit de pagament de les sancions.
Conegueu les característiques i les condicions de l'extinció dels contractes de treball que afecten una sola persona, així com les vies de reclamació a disposició dels treballadors.
Informació detallada del procediment d'acomiadament col·lectiu, de suspensió de contractes i de reducció de jornada de treball, basats en causes econòmiques, tècniques, organitzatives, productives o de força major.
Tota la informació relacionada amb el tràmit previ a la presentació d'una demanda al jutjat social contra un acomiadament o contra els canvis substancials en les condicions de treball.
La seva finalitat és evitar el procediment judicial amb un acord entre les parts.
Més enllà de les obligacions de les empreses de sol·licitar autoritzacions i llicències administratives per a poder desenvolupar activitats en les quals hi intervinguin productes contaminants, les organitzacions poden prendre un paper actiu i voluntari en la protecció del medi ambient.
La responsabilitat ambiental, l'etiquetatge ecològic, l'ecodisseny, l'adopció de mesures preventives i l'ús de les energies renovables són apostes de futur que garanteixen el respecte pel medi natural, alhora que les empreses involucrades ofereixen una imatge de marca actual, moderna i amb consciència social als seus treballadors i possibles clients.
L'Administració ofereix diversos programes d'assessorament i acompanyament a la gestió energètica per ajudar la vostra empresa a avaluar les diverses polítiques de reducció de costos energètics associades a la seva activitat.
La llei garanteix la restauració dels danys per pateix el medi natural i fomenta l'adopció de mesures preventives per part de les empreses i professionals.
Existeix un règim sancionador sobre les empreses que cometen infraccions administratives i no compleixen les obligacions legals en aquest àmbit.
Les energies renovables són un aposta estratègica de futur, perquè són netes, es restitueixen gratuïtament i aporten una solució al problema del subministrament energètic a llarg termini.
Alhora, representen el recurs energètic autòcton més important de Catalunya.
En aquest apartat us presentem totes les seves possibilitats.
Per modificar el model actual de producció i consum, caracteritzat per la manca de sostenibilitat, s? han desenvolupat un conjunt d'eines que promouen el desenvolupament d? un mercat de productes i serveis ecològics, com l'etiquetatge ecològic, l'ecodisseny i la política integrada de productes.
Instrument de prevenció ambiental que s'aplica als plans i programes que poden tenir efectes significatius sobre el medi ambient i que comporta un procediment administratiu específic.
El seu objectiu és garantir que els plans i programes integrin adequadament les possibles repercussions sobre el medi.
Les activitats industrials poden generar elements i productes contaminants que afectin el medi ambient.
Per tal de limitar el seu impacte i minimitzar les possibles alteracions del medi, l'Administració controla l'abocament dels elements contaminants i dels residus a través de la prevenció i les declaracions de producció, transport i gestió de residus.
En els casos de les indústries que generen gasos d'efecte hivernacle i les que fan abocaments d'aigua residual, han de sol·licitar autoritzacions o llicències específiques a l'autoritat competent.
La importació de productes al nostre país, com a membre de la Unió Europea, és lliure a excepció de tres situacions, regulades per la normativa comunitària amb diferents graus de verificació o control.
Aquests tres graus, o règims comercials d'intervenció de l'administració van en funció del producte o de la seva procedència.
La informació que necessites per fer negoci a tot el món
L'aplicació del règim té en compte si els països d'origen o destí dels productes són o no són membres l'Organització Mundial del Comerç.
Les limitacions del règim també s'apliquen a determinats productes com els agrícoles, el tèxtil, els siderúrgics, l'armament i el material per a la defensa.
El control duaner garanteix la seguretat, sanitat i qualitat industrial dels productes, en igualtat de condicions amb els comunitaris.
En aquest apartat trobareu informació, assessorament, ajuts econòmics, formació i diverses eines i cercadors de tràmits i documents que us ajudaran a afrontar amb èxit el repte dels mercats exteriors.
Alguns d'aquests serveis són genèrics, com la cerca de documents duaners i les convocatòries d'ajuts, mentre que altres formen part de l'atenció personalitzada que la Generalitat ofereix a través d'ACCIÓ i PRODECA a les empreses que han decidit fer el pas de l'expansió internacional.
El vostre projecte empresarial compta amb diversos ajuts i programes de suport que us ajudaran a dissenyar i implementar amb èxit els vostres plans per a convertir-la en empresa exportadora, com el programa d'iniciació a l'exportació i els esmorzars d'internacionalització.
Informació actualitzada sobre l'economia, el comerç exterior, la situació política, la demografia, la geografia i les comunicacions de de tots els països del món.
També us oferim enllaços d'interès per a la implantació internacional de les empreses.
Les empreses han de fer front a una multiplicitat de tràmits per exportar, la bona gestió dels quals és fonamentals per a l'èxit de les seves exportacions.
Per a facilitar l'accés a la informació en aquest àmbit, us oferim un cercador de tràmits i documents, així com la llista de tots els procediments duaners.
Informeu-vos sobre les possibles cobertures del risc del tipus d'interès, les assegurances de crèdit a l'exportació, el finançament de projectes i el finançament d'estudis de viabilitat.
Les empreses que volen implantar-se a l'exterior poden beneficiar-se d'un servei d'assessorament que els permetrà identificar noves oportunitats de negoci, analitzar els costos d'establiment i crear una filial o un consorci, entre altres.
ACCIÓ dóna suport a nous projectes d'innovació, internacionalització i inversió a través de diverses d'ajut i finançament a empreses i entitats.
També ofereix beques a joves titulats per completar la seva formació pràctica a l'estranger amb les pràctiques a les Oficines Exteriors.
A més, ACCIÓ facilita l'accés al finançament a través del Recomanador de finançament alternatiu.
Informació dels ajuts, subvencions, finançament i serveis que ofereixen les diferents administracions i organismes per a les empreses i els emprenedors.
Les empreses es poden acollir a diversos ajuts, subvencions i bonificacions en les quotes empresarials de la seguretat social per a la contractació de determinats perfils de treballadors.
Informeu-vos dels ajuts, subvencions, préstecs i programes de suport disponibles per a les empreses que decideixen augmentar les seves possibilitats d'èxit obrint la seva empresa a l'exterior.
ACCIÓ impulsa la innovació a les empreses, la realització de projectes d'R+D+I i el creixement de les empreses de base tecnològica amb diversos ajuts.
D'altra banda, us ofereix un servei d'informació i assessorament empresarial.
Les empreses que hi participen compten amb un tutor amb experiència en la creació d'empreses que els facilitarà l'accés a tots els recursos necessaris per accelerar el seu creixement.
La vostra empresa es pot beneficiar del ventall d'accions d'assessorament financer dissenyades per ACCIÓ amb l'objectiu de garantir el seu creixement i la seva sostenibilitat, alhora que n'afavoreixen la innovació i la internacionalització.
A més del Servei d'assessorament financer, ACCIÓ recull al Recomanador de finançament alternatiu més de 100 opcions de tot tipus filtrades perquè cada empresa trobi la que més s'ajusta a les seves necessitats.
El tipus de finançament depèn de les característiques de l'actiu que s'hagi de finançar, de la capacitat de devolució de préstecs, de les garanties aportades i de les característiques de l'empresa en qüestió.
En aquest apartat us informem de les possibles vies de finançament del vostre projecte empresarial.
Paral·lelament als ajuts i subvencions públics, podeu accedir al capital a través dels ajuts que ofereix l'Administració en forma d'aval, o altres fórmules de finançament que impliqui l'entrada dels nous inversors com a accionistes.
L'aportació de garanties en forma d'aval econòmic que us ofereix l'Administració us facilita l'obtenció dels préstecs de les entitats financeres, per a inversió o per a circulant, necessaris per a finançar el vostre projecte empresarial.
Element de finançament a llarg termini que no suposa l'entrada de cap soci aliè, ni cap dilució de l'estructura de propietat de la societat.
L'Administració assessora i dóna suport a la creació de fons de capital risc que inverteixen en empreses amb un alt potencial de creixement i que necessiten un major impuls públic per operar, com és el cas de les iniciatives innovadores, de base tecnològica i del sector de la salut.
Línia de cofinançament amb inversors privats en forma de préstec participatiu per a la creació de noves empreses o per a empreses en fases inicials.
Els business angels inverteixen capital risc en les empreses i passen a ser-ne accionistes o assessors.
Un clúster és un grup d'empreses del mateix sector amb un mateix repte estratègic que s'uneixen per a crear un instrument altament efectiu per reforçar la seva competitivitat.
En aquest sentit, el clúster permet desenvolupar habilitats clau, tecnologies i relacions en xarxa entre fabricants, clients i proveïdors.
Amb tot, els principals protagonistes dels clústers són els empresaris, ja que en formen la base i en parlen en clau d'estratègia competitiva.
El treball de dinamització de clústers permet incrementar la competitivitat de les empreses a partir de la detecció i implementació de les estratègies d'èxit del negoci.
Està àmpliament constatat que no hi ha sectors d'èxit, ni sectors en crisi, sinó estratègies guanyadores, i estratègies obsoletes.
Així, el clúster esdevé l'instrument òptim per detectar i implementar models de negoci amb perspectives de creixement en conjunts d'empreses que comparteixen els mateixos reptes estratègics.
ACCIÓ ha acreditat 30 clústers que ja agrupen més de 2.200 empreses i agents associats, amb una facturació de més de 74.000 milions d'euros i posa a la vostra disposició la informació dels diversos clústers que dinamitza i desenvolupa en el marc del projecte de suport als projectes empresarials d'alt impacte.
Els establiments que venen aliments han d'informar sobre els productes que poden provocar al·lèrgies o intoleràncies.
A continuació trobareu un resum de què és allò que bars i restaurants han de dir i com ho han d'informar d'acord amb les recomanacions recollides en La Guia breu d'informació alimentària de la Generalitat de Catalunya elaborada per l' Agència Catalana de Consum.
La informació es pot proporcionar oralment, però sempre ha d'estar disponible per escrit, ja sigui en paper o en suport electrònic, de manera que sempre ha d'estar a disposició del personal, de les persones consumidores i també de les autoritats de control.
Aquest establiment té a disposició dels clients informació
Demaneu informació al/a la venedor/a
El deure d'informar les persones consumidores va esdevenir obligatori a finals de 2014 i està regulat en el Reglament (UE) 1169/2011, de 25 d'octubre, sobre la informació alimentària facilitada a les persones consumidores (RIAC).
Per a més informació us recomanen consultar el Reglament i la Guia breu d'informació alimentària de la Generalitat de Catalunya.